Sutamas
Sutamas (rus. Сутам) – upė Rusijoje, pietų Jakutijoje; Gonamo dešinysis intakas (Aldano baseinas). Prasideda Stano kalnagūbrio šiauriniuose šlaituose, Amūro srities pasienyje. Teka į šiaurės rytus. Didžiausias intakas – Nujamas (dešinysis). Sutamo baseine yra virš 200 ežerų. Upės mityba pagrįsta lietaus ir sniego tirpsmo vandenimis. Užšąla spalio pabaigoje, atitirpsta gegužę.